Врангель утравы

Врангель утравы (рус. остров Врангеля, чук. Умӄилир — ак аюлар утравы) — Төньяк Боз океанындагы утрау, Көнбатыш Себер һәм Чукотка диңгезләре арасында. Мәйданы — 7300 км². Утрауның иң биек ноктасы — 1096 м (Советская тавы), филлит, грәнит, гнейс, кристаллы сланецлардан төзелгән. Климаты суык. Гыйнварның уртача температурасы —21,3...—23,3°С; җәй салкын һәм кыска, июльнең уртача температурасы +2...+2,5°С. Табгате Арктика тундрасына хас. Котып станциясе бар (1926 елдан). 1976 елдан утрауда тыюлык оештырылган. Утрауга рус диңгез сәяхәтчесе Фердинанд Врангель исеме кушылган. 2004 елда ЮНЕСКО Бөтендөнья мирасы исемлегенә кертелгән.